Denis Ivankov

Denis Aleksandrovich Ivankov (1972-yil 17-iyun, Toshkent) - oʻzbek futbolchisi (darvozabon). 1992-yildan Oʻzbekiston sport ustasi unvoniga ega boʻlgan. Hozirda murabbiy faoliyati bilan shugʻullanadi. 2018-yilning avgust oyidan 2022-yilgacha Oʻzbekiston milliy terma jamoasida darvozabonlari murabbiyi sifatida faoliyat olib borgan. Mashhur oʻzbek futbolchisi va murabbiyi – Aleksandr Dmitriyevich Ivankovning farzandi.

 Faoliyati 
1972-yilda Toshkent shahrida taniqli oʻzbek futbolchisi va murabbiyi – Aleksandr Ivankov oilasida tugʻilgan. Toshkent shahridagi respublika sport maktab-internati tarbiyalanuvchisi. Birinchi murabbiyi Anatoliy Yoʻldoshevich Shodimatov.

1990-yilda 18 yoshida Nukusning „Orol“ jamoasida oʻynay boshladi. Oʻsha yilning ikkinchi yarmida Xalqobodning „Sohibkor“, 1991-yilda esa shu nomdagi shaharning „Chirchiq“ jamoasi safida toʻp surgan. 1992-yilning birinchi yarmida Toshkentning „Paxtakor“ jamoasi tarkibida oʻynagan. 1992-1993 yillarda Buxoroning „Nurafshon“ jamoasida, 1994-1995 yillarda esa yana Toshkentning „Paxtakor“ jamoasida toʻp surgan. 1995-yilda 23 yoshida Farg‘onaning „Neftchi“ jamoasi tarkibida professional faoliyatini yakunladi.

Faoliyatini yakunlaganidan soʻng Denis havaskorlar davrasida oʻynadi, shuningdek, murabbiylik sohasida ham tahsil oldi. Ivankov bir muddat Italiyada yashadi.

 Murabbiylik faoliyati 

2004-yilda Chirchiqning „Kimyogar“ klubi murabbiylar shtabida faoliyat yuritgan. Keyingi bir yarim yil ichida Muborakning „Mash’al“ klubida ishlagan. 2006-yilda Toshkentning „Paxtakor“ klubi murabbiylar shtabida faoliyat yuritgan. 2007-2008 yillarda Ukrainaning „Knyaja“ klubi murabbiylar shtabida faoliyat olib borgan. 2009-2012 yillarda yana Muborakning „Mash’al“ jamoasida darvozabonlar murabbiyi lavozimida ishlagan. 2013-2018 yillarda Qarshining „Nasaf“ klubida ham xuddi shunday lavozimda ishlagan.

2018-yilning avgust oyidan Oʻzbekiston terma jamoasida darvozabonlar murabbiyi sifatida faoliyat yuritib kelmoqda. 2020-yildan „Paxtakor“ jamoasida darvozabonlar murabbiyi sifatida ishlagan. 2024-yil 31-yanvar Polshaning „Legiya“ jamoasi bilan shartnoma imzolagan va Polsha jamoasida darvozabonlar murabbiysi sifatida faoliyatini boshlagan.

 Yutuqlari 
 Oʻzbekiston chempioni (2 karra): 1992, 1995 (futbolchi sifatida).
 1995-yil Oʻzbekiston kubogi yarim finalchisi (futbolchi sifatida).
 2015-yil Oʻzbekiston kubogi sohibi (murabbiy sifatida).
 2016-yilgi Oʻzbekiston Superkubogi sohibi (murabbiy sifatida).
 2017-yilgi Oʻzbekiston chempionati kumush medali sovrindori (murabbiy sifatida).
 Oʻzbekiston chempionati bronza medali sohibi (4 karra): 2013, 2014, 2015, 2016 (murabbiy sifatida).
 Oʻzbekiston kubogi finalchisi (3 karra): 2012, 2013, 2016 (murabbiy sifatida).
 China Cup xalqaro turnirining bronza medali sovrindori: 2019 (murabbiy sifatida).

 

 
 Viktor Xoxlyuk. „Nashi vratari mogut stat luchshimi v Azii“. – Yejenedelnik „Interfutbol“. – № 21 (489), str. 3. Tashkent. May 2018 goda.
 
 Profil na footballfacts.ru

Turkum:Yashayotgan insonlar
Turkum:Alifbo boʻyicha futbolchilar
Turkum:Oʻzbekistonlik erkak futbolchilari
Turkum:Erkak futbol darvozabonlari
Turkum:Oʻzbekistonlik futbol murabbiylari
Turkum:Aral Samali klubi futbolchilari
Turkum:Sohibkor futbolchilari
Turkum:Chirchiq klubi futbolchilari
Turkum:Paxtakor jamoasi futbolchilari
Turkum:Buxoro klubi futbolchilari
Turkum:Neftchi (Fargʻona) futbolchilari
Turkum:Oʻzbekistonlik futbol murabbiylari chet elda
Turkum:Neftchi klubiga aloqador shaxslar